नई दिल्ली: शनिवार देर रात आंध्र प्रदेश में विजयनगरम जिले के कुनेरू स्टेशन के पास जगदलपुर-भुवनेश्वर हीराखंड एक्सप्रेस (18448) दुर्घटनाग्रस्त होने से 32 लोगों की मौत हो गई। इस हादसे के बाद सवाल खड़े हो गए हैं कि इसका जिम्मेदार कौन है। वहीं विरोधियों के सुर भी तेज हो गए है कि जहा एक तरफ केंद्र सरकार बुलेट ट्रेन के लिए बजट जुटा रही वहीं रेल व्यवस्था कितनी दुरस्त है इसका उदाहरण सामने है। सरकार और रेल अधिकारी इतने कैसे लापरवाह हो सकते हैं कि इनती जिंदगियां दांव पर लग जाती हैं। विरोधी दलों के सवालों पर हालांकि सरकार की तरफ से कोई सफाई नहीं आई है लेकिन ये हादसे तो यही बयां कर रहे हैं कि सरकार का वर्तमान रेल व्यवस्था पर जरा भी ध्यान नहीं है। सुरेश प्रभु मोदी सरकार में केंद्रीय रेल मंत्री हैं। मोदी सरकार को सत्ता में आए अढ़ाई साल से ऊपर हो गए हैं। ऐसे में इन अढ़ाई सालों में सिर्फ रेल हादसों में 300 से ज्यादा लोग अपनी जान गंवा चुके हैं। इन हादसों से सरकार ने कोई सबक नहीं लिया है।